hotchpotch/miracl-hf-unified huggingface dataset:
বার্মায় ব্রিটিশ শাসন
বার্মায় বৃটিশ শাসন , যা বৃটিশ বার্মা নামেও পরিচিত , এঙ্গলো-বারমিজ যুদ্ধের মধ্য দিয়ে বৃটিশ ভারতের একটি রাজ্য হিসেবে বার্মার সৃষ্টি থেকে শুরু করে স্বাধীন ভাবে পরিচালিত উপনিবেশ হিসেবে প্রতিষ্ঠা এবং সবশেষে স্বাধীনতা , ১৮২৪ থেকে ১৯৪৮ পর্যন্ত স্থায়ী ছিলো । প্রথম এংলো-বার্মিজ যুদ্ধে জয়লাভের পর আরাকান , টেনাসেরিম সহ বার্মিজ রাজ্যের বিভিন্ন অংশ বৃটিশ রাজ্যভুক্ত হয়েছিলো ; দক্ষিণ বার্মা রাজ্যভুক্ত হয়েছিলো দ্বিতীয় এংলো-বারমিজ যুদ্ধে জয়লাভের পর । রাজ্যভুক্ত অংশগুলোকে ক্ষুদ্র রাজ্য হিসেবে অভিহিত করা হতো ।
১৮৫৫ সালের তৃতীয় এংলো-বারমিজ যুদ্ধের পর রাজ্যভুক্ত হয়েছিলো উত্তর বার্মা , আর পরবর্তী বছর বৃটিশ ভারতে বার্মা প্রদেশ সৃষ্টি করা হয়েছিলো যা ১৮৯৭ সালে মুখ্য রাজ্য হিসেবে উন্নীত হয় ।
মাছ ভাজা
মাছ ভাজা বা ভাজা মাছ একটি প্রচলিত খাবার যা বাংলাদেশ এবং ভারতের পশ্চিমবঙ্গ, ত্রিপুরা, ওড়িশা, আসাম রাজ্যে ব্যাপকভাবে জনপ্রিয় খাবার। বাঙালী জীবনে মাছ একটি অবিচ্ছেদ্য অংশ হয়ে উঠেছে। অঞ্চলভেদে মাছ ভাজা প্রণালীতে তারতম্য পরিলক্ষিত হয়। প্রায় সব ধরণের মাছ ভাজা হয়। কোথাও মাছকে কড়া ভাজা হয়, কোথাও হালকা। প্রধানত মাছ ডুবো তেলে ভেজে পেঁয়াজ মরিচ দিয়ে শুকনো রান্না করা হয়। মাছ ভাজা ভাতের সঙ্গে খাওয়া হয়।
বাংলাদেশীদের মধ্যে ইলিশ মাছ ভাজা খাওয়ার প্রতি তীব্র আকাঙ্ক্ষা লক্ষ্য করা যায়। মুচমুচে ইলিশ মাছ ভাজা, খুব সাধারন এই রান্নাটি বাংলাদেশের ঘরে ঘরে খুবই প্রিয়। ‘ইলিশ ভাজা’ গরম গরম খেতে মজা।
মাছ ভাজার তো বিভিন্ন নিয়ম কানুন আছে। কেউ অল্প সেঁকে মাছ ভাজেন, কেউ কয়লায় পোড়ান, কেউ গরম পানিতে সেদ্ধ করে ভাজেন। তবে যারা কাঁটা বেছে খাওয়ার ভয় পান তারা কিন্তু মাছ মুচমুচে করে ভাজেন।
সব মাছ ভাজার প্রণালী সাধারণত কাছাকাছি হয়। এখানে ইলিশ মাছ ভাজার প্রণালী উল্লেখ করা হলো। 
মাছের টুকরা আরো বেশি কিংবা কমও নিতে পারেন, সে অনুযায়ী অন্য উপকরণগুলো বাড়াতে কমাতে হবে। লবনের পরিমানের দিকে বিশেষ খেয়াল রাখবেন, বেশি যেন না হয়।
১. উপরের সবগুলো মশলা মাছের টুকরাগুলোতে ভাল করে মেখে ১০ মিনিট রেখে দিন।
২. এরপর কড়াইতে তেল গরম করে তাতে মুচমুচে করে মাছের টুকরাগুলো ভেজে তুলুন। তেল গরম হওয়ার পর ভাজার সময় চুলার আঁচ কমিয়ে দিন। অল্প আঁচে মাছের টুকরাগুলো ভাল করে ভেজে নিন, দেখতে গাড় বাদামী রঙ হলে নামিয়ে নিন। খেয়াল রাখবেন যাতে পুড়ে কালো না হয়ে যায়। চুলার আঁচ কমিয়ে রাখলে আর পুড়বে না।
বাঙালি জীবনের সাথে ওতপ্রোতভাবে জড়িয়ে আছে মাছ ভাজা। তাই প্রবাদ প্রবচনেও স্থান করে নিয়েছে মাছ ভাজা। কেউ যদি কোন কিছু জানা সত্ত্বেও না জানার ভান করে তাকে বলা হয়ে থাকে "ভাজা মাছ উলটে খেতে জানেনা"। হিমানিশ গোস্বামী তার "অভিধানই পানাই" এ লিখেছেন, "ভাজা মাছ: সাধারণ অর্থে ভর্জিত মৎস্য, কিন্তু বিশেষ অর্থে, যিনি ভাজা মাছ উলটে খেতে পারেন না তাঁকে দোষহীন বা নির্দোষ বলে মনে করা হয়।"
বিভূতিভূষণ বন্দ্যোপাধ্যায় তার আদর্শ হিন্দু হোটেল উপন্যাসে মাছ ভাজার উল্লেখ করেছেন। "পদ্ম ঝি দরজার কাছে মুখ বাড়াইয়া বলিল—ও ঠাকুর , দাও না মাছ ভেজে, বাবুরা বলচেন শুনতে পাও না? বাবুরা খাবেন কি দিয়ে? অর্থাৎ সেই পচা মাছ ভাজা আবার দাও। আজকার মাছ এখনও কোটা হয় নাই..."
ভারতের ভবানীপুরের (পদ্মপুকুর) বিখ্যাত কবি হেমেন্দ্র বন্দ্যোপাধ্যায় তার কন্যা ও জামাইকে নিমন্ত্রণ করতে নিজেই রচনা করেছিলেন যে পংক্তিগুলি তাতে অনেক দেশীয় খাবারের শীর্ষে স্থান পেয়েছিল মজাদার তপসে মাছ। তিনি লিখেছেন: 
গরম গরম লুচি
আজা মাংস, বাঁধা কপি,
আলু কুচি কুচি।
তপসে মাছের অনন্য স্বাদে মুগ্ধ হয়ে প্রখ্যাত কবি ঈশ্বরচন্দ্র গুপ্ত তার ”তপসে মাছ” নামক কবিতায় তপসে মাছ ভাজার কথা উল্লেখ করেছেন।
সৌরভে আমোদ করে ত্রিভুবনময়॥
প্রাণে নাহি দেরি সয় কাঁটা আঁশ বাছা।
ইচ্ছা করে একেবারে গালে দিই কাঁচা॥
অপরূপ হেরে রূপ পুত্রশোক হরে।
মুখে দেওয়া দূরে থাক গন্ধে পেট ভরে॥
কুড়ি দরে কিনে লই দেখে তাজা তাজা।
টপাটপ খেয়ে ফেলি ছাঁকাতেলে ভাজা
প্রথম বিশ্বযুদ্ধে হতাহত
প্রথম বিশ্বযুদ্ধে মোট সামরিক ও বেসামরিক হতাহতের সংখ্যা ৪.১ কোটিরও বেশি: যার ভেতর নিহতের সংখ্যা ১.৮ কোটিরও বেশি এবং ২.৩ কোটিরও বেশি মানুষ আহত হয়েছিলো, যা প্রথম বিশ্বযুদ্ধকে মানব ইতিহাসের ভয়াবহ দ্বন্দের মাঝে অন্তুর্ভুক্ত করেছে।
এ যুদ্ধে সামরিক বাহিনীর ৯০,০০,০০০ থেকে ১,১০,০০,০০০ এবং ৫০,০০,০০০ থেকে ৬০,০০,০০০ বেসামরিক মানুষ নিহত হয়। এ যুদ্ধে মিত্রশক্তির প্রায় ৬০ লক্ষেরও বেশি সৈন্য এবং কেন্দ্রীয় শক্তির ৪০ লক্ষ সৈন্য নিহত হয়। কমপক্ষ্যে ২০ লক্ষ মানুষ বিভিন্ন রোগে আক্রান্ত হয়ে নিহত হয়, এবং ৬০ লক্ষ মানুষ নিখোজ হয়। এই নিবন্ধে বিদ্রোহী শক্তির হতাহতের তালিকা সরকারী প্রকাশিত উৎসের উপর ভিত্তি করে লেখা হয়েছে। প্রথম বিশ্বযুদ্ধের সামরিক নিহতের প্রায় দুই-তৃতীয়াংশ যুদ্ধের কারনেই সংঘটিত হয়, যেখানে ১৯ শতকের যুদ্ধের বেশিরভাগ সৈন্য নিহত হয়েছিলো বিভিন্ন রোগে আক্রান্ত হয়ে।
সিলভেস্টার যোসেফ
সিলভেস্টার ক্লিওফস্টার যোসেফ (; জন্ম: ৫ সেপ্টেম্বর, ১৯৭৮) অ্যান্টিগুয়ার নিউ উইনথর্পস এলাকায় জন্মগ্রহণকারী প্রথিতযশা ওয়েস্ট ইন্ডিয়ান সাবেক আন্তর্জাতিক ক্রিকেটার ও অধিনায়ক। ২০০০ থেকে ২০০৫ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডসের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যানের ভূমিকায় অবতীর্ণ হতেন। এছাড়াও, ডানহাতে অফ-ব্রেক বোলিং করতেন ‘বাউন্স’ ডাকনামে পরিচিত সিলভেস্টার যোসেফ।
ওয়েস্ট ইন্ডিজ এ দলের নিয়মিত অধিনায়কত্ব করেছেন। ২০০৬ সালে ইংল্যান্ড এ দলের বিপক্ষে দুইটি সেঞ্চুরি করেছিলেন।
২০০১-০২ মৌসুমে বুস্টা কাপে লিওয়ার্ড আইল্যান্ডসের সদস্যরূপে ওয়েস্ট ইন্ডিজ বি দলের বিপক্ষে খেলে প্রথম-শ্রেণীর ক্রিকেটে যোসেফ তার প্রথম সেঞ্চুরি করেন। এরপর এ সেঞ্চুরিটিকে পরবর্তীতে দ্বি-শতকে রূপান্তর করে ২১১ রানে অপরাজিত থাকেন।
২০০০-০১ মৌসুমে অস্ট্রেলিয়া সফরে যাবার জন্য ওয়েস্ট ইন্ডিজ দলের সদস্যরূপে মনোনীত হন। ঐ সফরে অনুষ্ঠিত সিরিজের কোন টেস্টে অংশগ্রহণের সুযোগ না পেলেও একদিনের আন্তর্জাতিকে অংশ নেবার সৌভাগ্য অর্জন করেন। তবে, ওডিআই সিরিজে তেমন ভূমিকা রাখতে পারেননি।
জুলাই, ২০০৪ সালে ইংল্যান্ড সফরে যান। শ্রীলঙ্কা এ দলের বিপক্ষে সেঞ্চুরি করেন। দ্বিতীয় ইনিংসে ৬৮ রান তুলে নিজেকে টেস্টের উপযোগী করে তুলেন। প্রথম দুই টেস্টে তাকে খেলানো হয়নি। তবে, ওল্ড ট্রাফোর্ডে সিরিজের তৃতীয় টেস্টে অভিষেক ঘটে সিলভেস্টার যোসেফের। ডেভন স্মিথের পরিবর্তে তাকে মাঠে নামানো হয়। ব্যাটিং উদ্বোধনে নেমে প্রথম ইনিংসে ৪৫ ও দ্বিতীয় ইনিংসে ১৫ রান তুলেন। পরের টেস্টেও তেমন সুবিধা করতে পারেননি। ফলশ্রুতিতে পরের বছর শ্রীলঙ্কা সফর পর্যন্ত তাকে অপেক্ষা করতে হয়।
সমগ্র খেলোয়াড়ী জীবনে পাঁচ টেস্ট ও ১৩টি একদিনের আন্তর্জাতিকে অংশগ্রহণ করেছেন সিলভেস্টার যোসেফ। ১২ আগস্ট, ২০০৪ তারিখে ইংল্যান্ডের বিপক্ষে টেস্ট অভিষেক ঘটে সিলভেস্টার যোসেফের।
তেরোটি একদিনের আন্তর্জাতিকে অংশগ্রহণ করলেও একটি ওডিআইয়ে দলকে নেতৃত্ব দেয়ার সুযোগ হয় তার।
শ্রীলঙ্কায় অনুষ্ঠিত ২০০৫ সালের ত্রি-দেশীয় ওডিআই ইন্ডিয়ান অয়েল কাপ প্রতিযোগিতায় শিবনারায়ণ চন্দরপলের নেতৃত্বাধীন ওয়েস্ট ইন্ডিজ দলের অন্যতম সদস্য ছিলেন। ৬ আগস্ট প্রতিযোগিতার পঞ্চম খেলায় ৯২ বলে ৫৮ রান তুলে শ্রীলঙ্কার বিপক্ষে ৩৩ রানে দলের জয়ে প্রভূতঃ ভূমিকা রাখেন। এরফলে স্বাগতিক শ্রীলঙ্কা নিজদেশে অনুষ্ঠিত শেষ দশ ওডিআইয়ের মধ্যে প্রথম পরাজয়ের স্বাদ আস্বাদন করে। প্রতিযোগিতার ষষ্ঠ খেলায় চন্দরপলের অসুস্থতাজনিত কারণে দলকে পরিচালনায় অগ্রসর হন। তবে ভারতের বিপক্ষে ঐ খেলায় তার দল ৭ রানে পরাজিত হয়েছিল।
শচীন শ্রফ
শচীন শ্রফ হলেন একজন ব্যবসায়ী, অভিনেতা, নৃত্যশিল্পী এবং টিভি ব্যক্তিত্ব। তিনি জি টিভিতে সম্প্রচারিত হার ঘর কুছ কেহতা হ্যায়ে জ্ঞানের চরিত্রে এবং নাগিনে অর্জুনের চরিত্রে অভিনয় করেছেন। এছাড়াও তিনি সিন্দুর তেরে নাম কা, সাত ফেরে, নাম গুম জায়েগা, শাগুন এবং বিশ্বাসের মতো ধারাবাহিকের অভিনয় করেছেন।
২০০৯ সালের ১৫ই ফেব্রুয়ারি তারিখে, শচীন শ্রফ টেলিভিশন জগতের জনপ্রিয় অভিনেত্রী জুহি পারমারের সাথে বিবাহ বন্ধনে আবদ্ধ হন। ২০১৩ সালের ২৭শে জানুয়ারি তাদের প্রথম সন্তান, সামাইরা শ্রফের জন্ম হয়।
Winner
পিটার ফন্ডা
পিটার হেনরি ফন্ডা (ইংরেজি: Peter Henry Fonda, জন্ম: ২৩শে ফেব্রুয়ারি, ১৯৪০) হলেন একজন মার্কিন অভিনেতা। তিনি ব্যবসায়ী ও অভিনেতা হেনরি ফন্ডার পুত্র, অভিনেত্রী জেন ফন্ডার ছোট ভাই এবং অভিনেত্রী ব্রিজেট ফন্ডার পিতা। তার প্রথম সুজান জেন ব্রেওয়ার ছিলেন নোয়াহ ডিয়েট্রিচের সৎ কন্যা। ফন্ডা ছিলেন ১৯৬০ এর দশকের বিপরীত সংস্কৃতির আইকন।
পিটার ফন্ডা ১৯৪০ সালের ২৩শে ফেব্রুয়ারি নিউ ইয়র্ক সিটিতে জন্মগ্রহণ করেন। তার পিতা অভিনেতা ও ব্যবসায়ী হেনরি ফন্ডা এবং মাতা ফ্রান্সেস ফোর্ড সিমোর। তার বড় বোন অভিনেত্রী জেন ফন্ডা। তার মায়ের প্রথম বিয়ে থেকে তার ও জেনের ফ্রান্সেস দে ভিলার্স ব্রোকাউ (১৯৩১-২০০৮) নামে এক বৈমাত্রেয় বোন ছিল। পিটারের যখন ১০ বছর বয়স, তখন তার মা আত্মহত্যা করেন।
তার এগারতম জন্মদিনে তিনি দুর্ঘটনাবশত তার পাকস্থলিতে গুলি করেন এবং তার মৃতপ্রায় অবস্থা হয়েছিল। তাকে নাইনিতালে নিয়ে যাওয়া হয় এবং কয়েকমাস শুশ্রূষার পর তিনি সুস্থ হন। অনেক বছর পর তিনি জন লেনন ও জর্জ হ্যারিসনের কাছে এই ঘটনা খুলে বলেন। তিনি বলেন, "আমি জানি মরে যাওয়া কেমন লাগে।" এই ঘটনাই দ্য বিটলসের "শি সেইড শি সেইড" গানের অনুপ্রেরণা।
ফন্ডা ব্রডওয়ে থিয়েটারে কাজ পান, সেখানে তিনি জেমস ও উইলিয়াম গোল্ডম্যান রচিত "ব্লাড, সুইট, অ্যান্ড স্ট্যানলি পিপল" মঞ্চনাটকে অভিনয় করে সকলের মনোযোগ কাড়েন।
ফন্ডার প্রথম চলচ্চিত্র ছিল সান্ড্রা ডি পরিচালিত "টামি অ্যান্ড দ্য ডক্টর" (১৯৬৩)। প্রযোজক রস হান্টার এই প্রণয়ধর্মী চলচ্চিত্রের জন্য একজন নতুন অভিনেতা খুঁজছিলেন। তিনি তাকে এই চরিত্রের জন্য নির্বাচন করেন। চলচ্চিত্রটি খুব কম সফলতা লাভ করে। তিনি পরে কার্ল ফোরম্যান পরিচালিত "দ্য ভিক্টরস" (১৯৬৩) চলচ্চিত্রে পার্শ্ব চরিত্রে অভিনয় করেন। এই চরিত্রে অভিনয়ের জন্য তিনি শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।
বাংলাদেশে বসবাসরত চীনা
বাংলাদেশে কয়েক শতাধিক চীনা নাগরিক এবং জাতীয়তাবাদী লোক বসবাস করে। বেশীরভাগ চীনা প্রবাসীরা ঢাকা এবং চট্টগ্রাম বাস করে, যাদের অধিকাংশ কূটনৈতিক বা বিদেশী কোম্পানিতে নিযুক্ত। বাংলাদেশে চীনা খাবার অত্যধিক পরিচিতি লাভ করেছে এবং দেশজুড়ে উপলব্ধ, যা বাংলাদেশি-শৈলীর চীনা রন্ধনপ্রণালী হিসেবে প্রচলিত।
শি জিনপিং সহ অনেক চীনা উচ্চপদস্থ কর্মকর্তা, বাংলাদেশ ঘুরে গেছেন এবং স্থানীয় চীনা সম্প্রদায়ের প্রতিনিধিদের সাথে সাক্ষাৎ করেছেন। ঢাকায় নামীদামী বিউটি পার্লার পরিচালনার জন্য চীনা নারীদের খ্যাতি রয়েছে।
চীনা জাতীয়তাবাদী যারা দেশে ফিরতে পারেনা, তারা প্রায়ই মধ্য-শরত উৎসব এবং চীনা নববর্ষের মতো সামাজিক ও সাংস্কৃতিক অনুষ্ঠান পালন করে থাকে। বাংলাদেশ -গণচীন বন্ধুত্বপূর্ণ সংস্থা (বিসিপিএফএ), নামে একটি বাংলাদেশে একটি স্থানীয় সংগঠন রয়েছে যা ১৯৮৬ সাল থেকে সক্রিয়।
বিস্ত্রো
একটি বিস্ত্রো বা বিস্ত্রোত , যা একটি প্যারিসান শব্দ,অর্থ একটি ছোট রেস্তোরাঁ, যেখানে একধরনের শালীনতার মধ্যে পরিমিত খরচের সরল খাবার পরিবেশন করা হয়। বিস্ত্রোসগুলি বেশিরভাগই খাবারের দ্বারা সংজ্ঞায়িত করা হয়। ফ্রেঞ্চ ঘরনার রান্না এবং ধীর-রান্নার খাবার, যেমন ক্যাসোলেট, শিম স্টিউ খাবারগুলিই এখানকার সাধারণ খাবার।
ইসলামি স্থাপত্য
ইসলামি স্থাপত্য শব্দটি ইসলামী স্থাপত্যশৈলীকে নির্দেশ করে, যা মুসলিমদের ধর্মীয় রীতি প্রকাশ করে। এই স্থাপত্যশৈলী বাইজেন্টাইন, ইরানীয়, ভারতীয় স্থাপত্যে ও চৈনিক স্থাপত্যে ব্যাপক প্রভাব ফেলে।
অনেকের মতে ইসলাম ধর্মের আগমন সপ্তদশ শতাব্দীতে মুহাম্মাদ (সাঃ) এর মাধ্যমেতখম থেকে ইসলামী স্থাপত্যর যাত্রা শুরু হয়,যেমন ইরিত্রিয়ায় সাহাবিদের মসজিদ। বা মদিনার কুবা মসজিদ, যা মুসলিমদের প্রথম মসজিদ।
আবার অনেকে কুরআন থেকে উদ্ধৃতি দিয়ে বলেন ইসলাম নতুন কোনো ধর্ম নয়, নবী মুহাম্মাদ হলে এ ধর্মের শেষ নবী বা উত্তরসূরী যার পূর্বসূরীদের মাঝে আছে ইব্রাহীম (আঃ‌) সহ অনেক নবী ও রাসুল ইব্রাহীম আঃ মক্কায় "কাবাঘর" () নির্মাণ করেন যা প্রথম মসজিদ হিসাবে বিবেচিত হয়।
৮ শ থেকে ১১ শ শতাব্দী পর্যন্ত ইসলামি স্থাপত্যশৈলী প্রধানত ২ ধরনের স্থাপত্যশৈলী দ্বারা প্রভাবিত:
প্রয়াত অনাদিকাল অথবা পোস্ট-ধ্রুপদী এবং ইসলামী স্থাপত্যের রূপান্তর বা বিবর্ত্ন প্রক্রিয়ার মধ্যে উত্তর সিরিয়া ও ফিলিস্তীনের প্রত্নতত্ত্বসংক্রান্ত তথ্যের মিল পাওয়া যায় ,উদাহরণ হিসাবে উমাইয়া ও আব্বাসীয় রাজবংশের বিলাদ আল-শাম এর ক্থা বলা যায়।এই অঞ্চলের প্রয়াত এন্টিকের, অথবা খ্রীষ্টান, স্থাপত্য ঐতিহ্য বিজয়ী সৈন্যদের স্থাপত্য প্রাক ইসলামী আরব ঐতিহ্যের সঙ্গে মিশে গিয়ে তৈরি।
ইসলামি স্থাপত্যে সাধারণত মসজিদ, মাদ্রাসা এবং রাজপ্রাসাদ উল্লেখযোগ্য। এছাড়াও বিভিন্ন কেল্লা, সৌধ এবং মাজারও এই তালিকায় আছে। এই স্থাপত্যকলায় স্থাপনার ছাদে গম্বুজের ব্যবহার লক্ষণীয়। এছাড়াও এতে হাম্মামখানা এবং ফোয়ারাও দেখা যায়।
শ্রীলঙ্কান টেস্ট ক্রিকেটারদের তালিকা
এটি শ্রীলঙ্কান টেস্ট ক্রিকেটারদের তালিকাবিশেষ। টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়।
শ্রীলঙ্কা ১৯৮২ সালে টেস্ট পরিবারভূক্ত হয়। ১০ ফেব্রুয়ারি, ২০১৮ তারিখ পর্যন্ত মোট ১৪৫জন ক্রিকেটার শ্রীলঙ্কা জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ১০ ফেব্রুয়ারি, ২০১৮ তারিখ অনুযায়ী সঠিক।
পাদটীকা:
হাইড্রোজেন বন্ধন
হাইড্রোজেন বন্ধন 
হাইড্রোজেন বন্ধন হল ২ টি পোলার যৌগে আকর্ষন, এটা হয় যখন হাইড্রোজেন কোন উচ্চ তড়িৎ ঋনাত্বক যৌগের সাথে বন্ধন এ যুক্ত হয়।যেমন O,F,N ইত্যাদি।এর কারনে তড়িৎ ঋনাত্বকতা সৃষ্টি হয়।ফলে পোলার মেরু তৈরি হয়।
এটি ২টি যৌগের মধ্যে আংশিক ধনাত্মক ও ঋনাত্বক এর মধ্যে হয়।এটি DNA এ N2 বেসের মধ্যেও থাকে।পানিও এই বন্ধন এ যুক্ত।এই বন্ধন ই পানির উচ্চ স্ফুটনাংক এর জন্য দায়ী।
২০১১ সালে IUPAC এই বন্ধন এর সংজ্ঞা দেয়- হাইড্রোজেন বন্ধন হল হাইড্রোজেন এর সাথে অন্য মৌল এর বন্ধন যখন সেখানে হাইড্রোজেন এর চেয়ে বেশি তড়িৎ ঋনাত্বক মৌল থাকে।
The Nature of Chemical Bond বইটিতে প্রথম লিনাস পলিংগ এবং মুর ও ওইনমিল ১৯১২ সালে প্রথম এর সম্পর্কে ধারনা দেন। তারা দেখেন ট্রাইমিথাইল এমোনিয়াম হাইড্রোক্সাইড এর গঠন টেট্রামিথাইল হাইড্রোক্সাইড এর চেয়ে দুর্বল। এটাই H-bond এর প্রকৃত উদাহরণ। লাটিমার এবং রডেবাশ এর সম্মন্ধে সম্পূর্ণ ধারনা দেন।
হাইড্রোজেন উচ্চ তড়িৎ ঋনাত্বক মৌল অক্সিজেন এর সাথে যুক্ত হয়ে পানি তৈরি করে।এবং এদের মধ্যে পোলারিটি তৈরি হয়।এভাবে সৃষ্টি পোলার অনু সমূহ যখন পরষ্পরের কাছে আসে তখন একটির ধনাত্মক প্রান্ত অপরটির ঋনাত্বক প্রান্তের সাথে দুর্বল বন্ধন গঠন করে।একে (-----) দ্বারা বোজানো হয়।
অন্যান্য মৌল রাও এইভাবে হাইড্রোজেন বন্ধন গঠন করে।
ডি এন এ তে একটি N2 base অন্য একটি base এর সাথে হাইড্রোজেন বন্ধন গঠন করে।যেমন
Adenin-thimin
Guanin-cytosin
https://en.wikipedia.org/w/index.php?title=Hydrogen_bond&oldid=825240807
বিগ ডাটা
বিগ ডাটা () হচ্ছে ডাটা সেট যা খুব বৃহদাকার এবং জটিল যে গতানুগতিক ডাটা প্রক্রিয়াকরণ অ্যাপ্লিকেশন সফ্টওয়্যার সেটির মোকাবেলা করার জন্য অনুপযুক্ত। বিগ ডাটা চ্যালেঞ্জের মধ্যে অন্তর্ভুক্ত হচ্ছে ডাটা ক্যাপচারিং, কম্পিউটার মেমরি, তথ্য সংরক্ষন, তথ্য বিশ্লেষণ, সার্চ, শেয়ারিং, স্থানান্তর, কল্পনা, জিজ্ঞাসা, হালনাগাদ করা এনং তথ্য গোপনীয়তা। বিগ ডাটার ৫ টি মাত্রা রয়েছেঃ আয়তন, বিভিন্নতা, বেগ এবং সম্প্রতি যোগকৃত ভারসাম্য এবং মান।
জুম্ম জনগোষ্ঠী
জুম্ম জনগোষ্ঠী বলতে বাংলাদেশের পার্বত্য চট্টগ্রাম এলাকার আদিবাসী জনগণকে সামগ্রিকভাবে বোঝানো হয়ে থাকে। এদের মধ্যে রয়েছে চাকমা, মারমা, ত্রিপুরি, তনচংগা, চক, পাংখো, মুরং, বম, লুসাই, খিয়াং, গোর্খা, অসমীয়া, সাঁওতাল, এবং খুমি জনগোষ্ঠীর লোকজন।
"জুম" ("কৃষক") শব্দটি "জুম" চাষ শব্দ থেকে আগত। এই শব্দটি মূলত এই অঞ্চলের বাইরের বাসিন্দারা ব্যবহার করে।
তাদেরকে "পাহাড়ি" নামেও ডাকা হয়, যা সাধারণত "পাহাড়ের বাসিন্দা" হিসেবে তাদের নির্দেশ করে।
জুম্মরা তিব্বতী বর্মণ ভাষাভাষীর লোক, যা বাঙ্গালী জাতির দ্বারা ব্যবহৃত বাংলার সাথে সম্পর্কহীন। ধর্মের দিক থেকেও তারা স্বতন্ত্র, যার অধিকাংশ বৌদ্ধ ধর্মাবলম্বী, কিছু হিন্দু এবং কিছু খ্রিস্টান সম্প্রদায়ভুক্ত, এমনকি সামান্য সংখ্যক ধর্মান্তরিত মুসলিমও রয়েছে। এছাড়াও, তাদের মধ্যে কতিপয় ঐতিহ্যবাহী ধর্মীয় বিশ্বাসীও রয়েছে।
জেন ফন্ডা
জেন সিমোর ফন্ডা (ইংরেজি: Jane Seymour Fonda; জন্ম: ২১ ডিসেম্বর, ১৯৩৭) হলেন একজন মার্কিন অভিনেত্রী, লেখিকা, রাজনৈতিক কর্মী ও প্রাক্তন ফ্যাশন মডেল ও শরীরচর্চা গুরু। তিনি দুইবার একাডেমি পুরস্কার ও দুইবার বাফটা পুরস্কার বিজয়ী। ২০১৪ সালে তিনি আমেরিকান ফিল্ম ইনস্টিটিউট থেকে এএফআই আজীবন সম্মাননা পুরস্কার লাভ করেন।
ব্রডওয়ে থিয়েটারের ১৯৬০ সালে মঞ্চনাটক "দেয়ার ওয়াজ আ লিটল গার্ল" দিয়ে ফন্ডার অভিনয়ে অভিষেক হয়। এই নাটকে অভিনয়ের জন্য তিনি তার প্রথম দুটি টনি পুরস্কারের মনোনয়ন লাভ করেন। একই বছর "টল স্টোরি" দিয়ে তার চলচ্চিত্রে অভিষেক হয়। তিনি ১৯৬০ এর দশকে "পিরিয়ড অব অ্যাডজাস্টমেন্ট" (১৯৬২), "ওয়াক অব দ্য ওয়াইল্ড সাইড" (১৯৬২), "সানডে ইন নিউ ইয়র্ক" (১৯৬৩), "ক্যাট বালৌ" (১৯৬৫), "বেয়ারফুট ইন দ্য পার্ক" (১৯৬৭) এবং "বার্বারেলা" (১৯৬৮) চলচ্চিত্র দিয়ে খ্যাতি অর্জন করেন। "বার্বারেলা" চলচ্চিত্রের পরিচালক রজার ভাদিম ছিলেন তার প্রথম স্বামী। ১৯৬৯ সালে "দে শুট হর্সেস, ডোন্ট দে?" চলচ্চিত্রে অভিনয়ের জন্য প্রথমবারের মত একাডেমি পুরস্কারের মনোনয়ন লাভ করেন। পরবর্তীতে তিনি আরও ছয়টি একাডেমি পুরস্কারের মনোনয়ন লাভ করেন, যার মধ্যে "ক্লুট" (১৯৭১) ও "কামিং হোম" (১৯৭৮) চলচ্চিত্রের জন্য দুইবার শ্রেষ্ঠ অভিনেত্রীর জন্য একাডেমি পুরস্কার লাভ করেন। তার অভিনীত একাডেমি পুরস্কারের মনোনীত অন্যান্য চলচ্চিত্রসমূহ হল "জুলিয়া" (১৯৭৭), "দ্য চায়না সিন্ড্রোম" (১৯৭৯), "অন গোল্ডেন পন্ড" (১৯৮১), এবং "দ্য মর্নিং আফটার" (১৯৮৬)। এছাড়া তিনি ১৯৮৪ সালে "দ্য ডলমেকার" টেলিভিশন চলচ্চিত্রের জন্য একটি এমি পুরস্কার, "জুলিয়া" ও "দ্য চায়না সিন্ড্রোম" চলচ্চিত্রের জন্য দুইবার বাফটা পুরস্কার এবং চারবার গোল্ডেন গ্লোব পুরস্কার লাভ করেন।
জেন সিমোর ফন্ডা ১৯৩৭ সালের ২১শে ডিসেম্বর নিউ ইয়র্ক সিটিতে জন্মগ্রহণ করেন। তার পিতা হেনরি ফন্ডা (১৯০৫-১৯৮২) ছিলেন বিশিষ্ট ব্যবসায়ী ও অভিনেতা এবং মাতা ফ্রান্সেস ফোর্ড সিমোর (১৯০৮-১৯৫০) ছিলেন একজন কানাডীয়-বংশোদ্ভূত সমাজকর্মী। তার পিতার মতে, তাদের উপনাম ফন্ডা এসেছে তাদের ১৫০০ এর দশকে ইতালীয় পূর্বসূরিদের নাম থেকে, যারা নেদারল্যান্ড থেকে যুক্তরাষ্ট্রে আসেন। সেখানে তারা অন্যান্য সম্প্রদায়ের সাথে বিবাহ বন্ধনে আবদ্ধ হন এবং ১৬৫০ সালে নিউ ইয়র্কে আসা জেনের প্রথম ফন্ডা পূর্বসূরির নামানুসারে পরিবারটি ওলন্দাজ উপনাম ব্যবহার শুরু করেন। এছাড়া তার পূর্বসূরিদের মধ্যে ইংরেজ, স্কটিশ, ও ফরাসি রয়েছেন। জেনের নাম রাখা হয় অষ্টম হেনরির স্ত্রী জেন সিমোরের নামানুসারে, যার সাথে তার মায়ের দিক থেকে সম্পর্ক রয়েছে। তার ছোট ভাই পিটার ফন্ডা একজন অভিনেতা, এবং তার বৈমাত্রেয় বোন ফ্রান্সেস ডি ভিলার্স ব্রোকৌ। ব্রোকৌর কন্যা পিলার কোরিয়াস লন্ডনের পিলার কোরিয়াস চিত্রশালার মালিক।
১৯৫০ সালে ফন্ডার যখন বারো বছর বয়স তখন তার মা নিউ ইয়র্কের বিকনে ক্রেইগ হাউজ মানসিক হাসপাতালে চিকিৎসাধীন অবস্থায় আত্মহত্যা করেন। পরের বছর তার পিতা সুজান ব্ল্যানচার্ডকে বিয়ে করেন। সুজান তখন জেনের থেকে মাত্র নয় বছরের বড় ছিলেন। ১৫ বছর বয়সে জেন নিউ ইয়র্কের ফায়ার আইল্যান্ড পাইনসে নৃত্য শিখেন। তিনি কানেক্টিকাটের গ্রিনউইচ একাডেমিতে পড়াশুনা করেন। পরবর্তীতে তিনি নিউ ইয়র্কের ট্রয়ের এমা উইলার্ড স্কুল ও পাউকিপসির ভাসার কলেজে পড়াশুনা করেন। অভিনয় জীবন শুরুর পূর্বে তিনি মডেল ছিলেন এবং তাকে দুইবার ভোগ সাময়িকীর প্রচ্ছদে দেখা গিয়েছিল।
বাঘরান জেলা
বাঘরান () আফগানিস্তানের হেলমান্দ প্রদেশের উত্তরাঞ্চলে অবস্থিত একটি অন্যতম জেলা। ২০০২ সালের আদমশুমারী অনুযায়ী এখানকার জনসংখ্যা ছিল প্রায় ৮২,০১৮ জন, যার মধ্যে পশতু সম্প্রদায়ের লোকজন ছিল ৯০% এবং হাজারা সম্প্রদায়ের ১০%। জেলাটির কেন্দ্রীয় শহর হচ্ছে বাঘরান গ্রাম; যেখানে প্রায় ৪৫০ টির মত গ্রাম রয়েছে।
বাগরান উপত্যকা থেকে আধিপত্য সৃষ্টি করে জেলাটি ঐতিহ্যগত আফগান পশতু উপজাতীয়দের ক্ষমতার ঐতিহ্যগতভাবে লক্ষ্য করা যায়, এছাড়া বাঘরানে রাশিয়ান দখলের সময় উল্লেখযোগ্যভাবে সামরিক সংঘর্ষও স্পষ্টভাবে প্রতীয়মান ছিল।
মোহাম্মদ সুবিদ আলী ভূঁইয়া
মেজর জেনারেল (অবঃ) মোহাম্মদ সুবিদ আলী ভূঁইয়া (জন্ম: ২৮ জুলাই ১৯৪৫) হলেন বাংলাদেশের একজন প্রখ্যাত রাজনীতিবিদ ও ২৪৯ নং (কুমিল্লা-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোহাম্মদ সুবিদ আলী ভূঁইয়া ১৯৪৫ সালের ২৮ জুলাই তৎকালীন পূর্ব পাকিস্তানের কুমিল্লায় জন্মগ্রহণ করেন। তার পিতার নাম আবদুল হালিম ভূঁইয়া এবং মাতা কারিমুন্নেছা।
মোহাম্মদ আমির হোসেন
মোহাম্মদ আমির হোসেন (জন্ম: ৩ মে ১৯৭৫) হলেন বাংলাদেশের একজন প্রখ্যাত রাজনীতিবিদ ও ২৫০ নং (কুমিল্লা-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোহাম্মদ আমির হোসেন ১৯৭৫ সালের ৩ মে তৎকালীন পূর্ব পাকিস্তানের কুমিল্লায় জন্মগ্রহণ করেন। তার পিতার নাম আঃ মতিন ভূইয়য়া এবং মাতা জাহানারা বেগম।
ইউসুফ আবদুল্লাহ হারুন
ইউসুফ আবদুল্লাহ হারুন (জন্ম: ১৫ নভেম্বর ১৯৪৭) হলেন বাংলাদেশের একজন প্রখ্যাত রাজনীতিবিদ ও ২৫১ নং (কুমিল্লা-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
ইউসুফ আবদুল্লাহ হারুন ১৯৪৭ সালের ১৫ নভেম্বর তৎকালীন পূর্ব পাকিস্তানের কুমিল্লায় জন্মগ্রহণ করেন। তার পিতার নাম হারুনুর রশীদ এবং মাতা নুরজাহান রশীদ।
দিশু জেলা
দিশু জেলা আফগানিস্তানের হেলমান্দ প্রদেশের দক্ষিণে অবস্থিত একটি জেলা। জেলাটি পাকিস্তান সীমান্তের পাশাপাশি অবস্থান করছে। ২০১২ সালের আদমশুমারী অনুযায়ী এখানকার জনসংখ্যা ছিল প্রায় ১৯,৯০ জন এর মত, যার মধ্যে ৮০% পশতু এবং ২০% বেলুচি সম্প্রদায়ের। দিশু গ্রামটি হচ্ছে জেলাটির কেন্দ্রীয় শহর। এছাড়াও জেলাটির বেশিরভাগ বসতিগুলি হেলমান্দ নদীর পাশে অবস্থান করছে। অন্যান্য গুরুত্বপূর্ণ শহরের মধ্য রয়েছে বাহরাঞ্চা শহর।
দুই বিঘা জমি
দুই বিঘা জমি' রবীন্দ্রনাথ ঠাকুরের লেখা একটি ব্যঙ্গাত্মক কবিতা। এটি রবীন্দ্রনাথ ঠাকুরের 'কথা ও কাহিনী' নামক কাব্যগ্রন্থের একটি কবিতা। বাংলার গ্রামীণ সমাজের শ্রেণীবিভেদ আর দুর্বলের উপর সবলের অনাচার-অবিচার নিয়ে রবীন্দ্রনাথ ঠাকুর কবিতাটি লিখেছেন। এই কবিতায় গরীব শ্রেণীর অসহায়ত্বের দিক দেখানো হয়েছে। এখানে একটি লোকের জমি জোর করে জমিদার এর দখলে নেওয়ার ঘটনা অতি নিপুণভাবে কবিতার ছন্দে বলা হয়েছে। এই কবিতার উপর ভিত্তি করে হিন্দি দো বিঘা জমিন চলচ্চিত্রটি নির্মাণ করা হয়।
গরিব কৃষক উপেন একজন প্রান্তিক কৃষক। তার যে জমিজমা ছিল তার মধ্যে দুই বিঘা জমি ছাড়া সবই ঋণের দায়ে তাকে হারাতে হয়েছে। তার সম্বল এখন শুধু ভিটেমাটির এই দুই বিঘা জমি। কিন্তু উপেনের কপাল খারাপ। তার এলাকার জমিদার বাবুর ভূমির শেষ নেই। তবুও জমিদার বাবুর নজর পড়ে উপেনের দুই বিঘা জমির উপর। বাবু উপেনের জমি কিনতে চান। শুনে উপেন বলে, রাজা এই দেশের মালিক আপনি, জায়গার অভাব নেই কিন্তু আমার এই জায়গাটি ছাড়া মরার মতো ঠাঁই নেই; উপেন দুই হাত জোড় করে বাবুর কাছে ভিটেটা কেড়ে না নেওয়ার অনুরোধ করে। এতে বাবু রেগে চোখ গরম করে চুপ করে থাকেন। নাছোড়বান্দা বাবু দেড় মাস পরেই মিথ্যে ঋণের দায়ে উপেনের প্রতি ডিক্রি জারি করেন। উপেন নিজের ভিটে ছেড়ে পথে পথে ঘুরে বেড়ায়।
এভাবে ১৫/১৬ বছর কেটে যায়। অনেক তীর্থস্থান, শহর, গ্রাম সে বিচরণ করে, তবুও উপেন তার দুই বিঘা জমির কথা ভুলতে পারে না। তাই মাতৃভূমির টানে উপেন একদিন নিজ গ্রামে ফিরে আসে। গ্রামে এসে নিজ বাড়ির সামনে এসে উপস্থিত হয়ে দেখে বাড়িতে আগের কোন চিহ্ন নেই। উপেনের মন বিষণ্ন হয়ে পড়ে, তার বসতভিটা নিজ ঐতিহ্য ভুলে অন্য রূপ ধারণ করেছে। নিজের বাড়িতে এসে উপেন স্মৃতিকাতর হয়ে পড়ে। তার চোখ জলে ভরে যায়। অবশেষে তার ছেলেবেলার সেই আমগাছটির দিকে চোখ পড়ে উপেনের। স্মৃতিময় আমগাছটি দেখে তার মনের ব্যথা দূর হয়ে যায়। আমগাছটির নিচে বসে সে ভাবতে থাকে ছেলেবেলার কথাগুলো। তখন হটাত তার কোলের কাছে দুটি আম ঝরে পড়ে। ক্ষুধার্ত উপেন ভাবে আমগাছটি তাকে চিনতে পেরে দুটি আম উপহার দিয়েছে। কিন্তু আম দুটি হাতে নিতেই বাগানের মালি লাঠি হাতে এসে উপেনকে গালিগালাজ করে, উপনকে ধরে রাজার কাছে নিয়ে যায়। বাবু তখন মাছ ধরছিলেন। মালির কাছে সব শুনে বাবু রেগে উপেনকে বকা দেন, মারতে চান। উপেন কাতর হূদয়ে বাবুর কাছে আম দুটো ভিক্ষা চায়। কিন্তু বাবু উপেনকে সাধুবেশী চোর বলে উল্লেখ করেন। এতে উপেন হতভম্ব হয়ে যায়। চোর উপাধি শুনে উপেনের চোখ দিয়ে ভাগ্যের নিষ্ঠুরতা ও পরিহাসের কথা মনে পড়ে অশ্রু গড়িয়ে পড়তে থাকে।
রবীন্দ্রনাথের কবিতা ও শিরোনাম এবং স্ব-ঘোষিত মার্কসবাদী সালীল চৌধুরীর গল্প রিকশাওয়ালার উপর অনুপ্রাণিত হয়ে বিমল রায় একটি হিন্দি ভাষা চলচ্চিত্র দো বিঘা জমিন (১৯৫৩) নির্মাণ করেন; এটি ঔপনিবেশিক ভারত পরবর্তী সবচেয়ে স্মরণীয় চলচ্চিত্রগুলির মধ্যে একটি উল্লেখযোগ্য ছিল। কবিতাটি বিভিন্ন বই এবং কাহিনীতে উল্লেখ করা হয়েছে, যার মধ্যে রয়েছে বিভূতিভূষণ বন্দ্যোপাধ্যায় রচিত "দুই বাড়ী"।
ময়মনসিংহ বিভাগের মসজিদের তালিকা
ময়মনসিংহ বিভাগের মসজিদ সমূহের তালিকা:
পোশাক উৎপাদন
"১৭৫০ থেকে ১৮৫০ সাল পর্যন্ত টেক্সটাইল প্রকৌশলের ইতিহাস জানার জন্য দেখুন, শিল্প বিপ্লবের সময় পোশাক উৎপাদন। ১৭৫০ সালের পূর্বে ও বর্তমানে হস্ত কারিগরি কৌশল সম্পর্কে জানতে দেখুন, প্রাক-শিল্প পদ্ধতি দ্বারা পোশাক উৎপাদন।"
পোশাক উৎপাদন একটি গুরুত্বপূর্ণ শিল্প। এ শিল্প তন্তু কে সুতা এবং সুতা কে ফ্যাব্রিকে রুপান্তর করার ওপর ভিত্তি করে গঠিত। এদেরকে অতঃপর ডাই করে বা মুদ্রণ, বুননের মাধ্যমে বস্ত্র তৈরি করা হয়। সুতা তৈরিতে বিভিন্ন প্রকারের তন্তু ব্যবহার করা হয়। তুলা সবচেয়ে গুরুত্বপূর্ণ প্রাকৃতিক তন্তু হিসেবে অবস্থান করায়, একে ব্যাপক গুরুত্বের সাথে বিবেচনা করা হয়। স্পিনিং ও ফ্যাব্রিক-গঠনের পর্যায়ের সাথে বিশাল পরিসরের দ্রব্য উৎপাদনের সমাপ্তিকরণ এবং রঙকরণ প্রক্রিয়ার জটিলতার জন্য বিভিন্ন পরিবর্তনশীল প্রক্রিয়া পাওয়া যায়। একই ফলাফল অর্জন করতে হস্ত কারিগরি কৌশল অবলম্বন করে এমন বৃহৎ শিল্প বিদ্যমান রয়েছে।
তুলা বিশ্বের সবচেয়ে গুরুত্বপূর্ণ প্রাকৃতিক তন্তু। ২০০৭ সালে এর বিশ্বব্যাপী ফলন ছিল ২৫ মিলিয়ন টন, যা ৫০ টিরও অধিক দেশে ৩৫ মিলিয়ন হেক্টর জমিতে চাষাবাদ করা হয়েছিল।
প্রক্রিয়াকরণ এর ছয়টি ধাপ আছেতুলা পর্যাপ্ত সূর্যালোক এবং কম আর্দ্রতা বিশিষ্ট দীর্ঘ, উষ্ণ ও শুষ্ক গ্রীষ্মকালে যে কোন জায়গায় জন্মাতে পারে। ভারতীয় তুলা, গসিয়েপিয়াম আর্বোরিয়াম, মিহি কিন্তু প্রাপ্ত স্ট্যাপল শুধুমাত্র হস্ত প্রক্রিয়াজাতকরণের জন্য উপযুক্ত। আমেরিকান তুলা, গসিয়েপিয়াম হিরসুটাম, দীর্ঘতম স্ট্যাপল উৎপন্ন করে যা মেশিনে উৎপাদনের জন্য উপযোগী। সেপ্টেম্বর থেকে মধ্য নভেম্বর পর্যন্ত এর চাষ হয় এবং ফসলটি মার্চ ও জুনের মাঝামাঝি সংগ্রহ করা হয়। তুলার শুঁটিগুলোকে স্ট্রিপার হারভেস্টার এবং স্পিন্ডেল পিকারস্ দ্বারা সংগ্রহ করা হয়, যা সম্পূর্ণ শুঁটিকে উদ্ভিদ থেকে আলাদা করতে পারে। তুলোর শুঁটি হল তুলা গাছের এর বীজধার, যার হাজার হাজার বীজের প্রতিটির সাথে প্রায় ২.৫ সেন্টিমিটার লম্বা তন্তু যুক্ত থাকে।তুলাবীজটি একটি কটন জিন নামক যন্ত্রের মধ্যে যায়। কটন জিন বীজগুলোকে পৃথক করে এবং তন্তু থেকে "বর্জ্য পদার্থ" (ময়লা, কচি ডালপালা ও পাতা) দূর করে। একটি করাত জিনে গোলাকার করাতগুলো তন্তুকে আঁকরে ধরে এবং বীজ অতিক্রম করার জন্য খুব সংকীর্ণ একটি ঝাঁঝরির মধ্যে টেনে তোলে। দীর্ঘ তুলার সুতার জন্য রোলার জিন ব্যবহার করা হয়। এখানে একটি চামড়ার রোলার তুলাকে আঁকরে ধরে। রোলার এর কাছে স্থাপন করা একটি ছুরির ফলা, গোলাকার করাতগুলোর দাঁতের মধ্য দিয়ে বীজগুলোকে টেনে তুলে পৃথক করে এবং ঘূর্ণায়মান ব্রাশগুলো এদের পরিষ্কার করে। তারপর লিন্ট হিসাবে পরিচিত, জিনিং হতে প্রাপ্ত তুলোর তন্তুগুলো বেইলস এর মধ্যে সংকুচিত করা হয়; যা প্রায় ১.৫ মিটার লম্বা এবং প্রায় ২২০ কেজি ওজনের হয়ে থাকে। ফসলের শুধুমাত্র ৩৩% ব্যবহারযোগ্য লিন্ট হিসেবে পাওয়া যায়। মানের দ্বারা বাণিজ্যিক তুলার মূল্যনির্ধারণ করা হয়, এবং ইহা প্রধানত স্টেপলের গড় দৈর্ঘ্য ও উদ্ভিদের 
প্রজাতির ওপর নির্ভর করে। দীর্ঘ স্টেপলের তুলা (২ / থেকে ১ / এর মধ্যে) কে মিশরীয়, মাঝারি স্টেপলের তুলা (১ / থেকে / এর মধ্যে) কে আমেরিকান আপল্যান্ড, এবং ছোট স্টেপলের তুলা (/ অপেক্ষা ছোট) কে ভারতীয় বলা হয়।
তুলা বীজকে একটি রান্নার তেলের মধ্যে পেষণ করা হয়। প্রাপ্ত তুষ এবং শস্যচূর্ণ কে পশুর খাদ্য, এবং ডালপালাকে কাগজে প্রক্রিয়াকরণ করা হয়।
নাটালি এলিন লিন্ড
নাটালি এলিন লিন্ড (জন্ম জুন ২১, ১৯৯৯) হলেন একজন মার্কিন অভিনেত্রী। তিনি ছোট পর্দার ধারাবাহিকে তার চরিত্রের জন্য পরিচিতি লাভ করেন, যেগুলোর মধ্যে মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক "দ্য গোল্ডবার্গস"-এ ডানা কাল্ডওয়েল এবং আরেক মার্কিন টেলিভিশন চ্যানেল ফক্স-এ প্রচারিত অপরাধমূলক দৃশ্যকাব্যের ধারাবাহিক "গোথাম" সিলভার সেন্ট ক্লাউড হিসেবে আবর্তক ভূমিকায়, এছাড়াও ফক্স-এ প্রচারিত ধারাবাহিক "দ্য গিফ্টেড"-এ তার ভূমিকা লওরেন স্ট্রাকারও অন্যতম।
লিন্ডের জন্ম হয়, ১৯৯৯ সালের ২১শে জুনে, তিনি মার্কিন প্রযোজক জন লিন্ড এবং মার্কিন অভিনেত্রী বারর্বারা এলিন উডসের সবচেয়ে বড় কন্যা। তার দু'জন ছোট বোন রয়েছে, তারা হলেন এলিভিয়া এবং এমিলি, তরাও অভিনেত্রী।
লিন্ড, মার্কিন টেলিভিশন চ্যানেল উব্লিউবি-এ প্রচারিত দৃশ্যকাব্যিক ধারাবাহিক "ওয়ান ট্রি হিল"-এ অভিনয় করার মাধ্যমে অভিনয় জীবনে আত্বপ্রকাশ করেন। মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক "দ্য গোল্ডবার্গস"-এ ডানা কাল্ডওয়েল হিসেবে অভিনয় করে থাকেন, এছাড়াও তিনি "ক্রিমিনাল মাইন্ডস", "আইকার্লি", "উইজার্ডস অব ওয়েভালি পেলেস", এবং "ফ্লাশপয়েস্ট" এর মত মার্কিন ধারাবাহিক সমূহে অতিথি ভূমিকায় অভিনয় করেছেন। . তিনি মার্কিন টেলিভিশন চ্যানেল ফক্স-এ প্রচারিত অপরাধমূলক দৃশ্যকাব্যের ধারাবাহিক "গোথাম"-এর দ্বিতীয় সিজন থেকে সিলভার সেন্ট ক্লাউড হিসেবে আবর্তক ভূমিকায় অভিনয় করা শুরু করেন, যেটি ২০১৫ সালের ২১শে সেপ্টেম্বরে প্রথম টেলিভিশনে দেখানো শুরু করে। ২০১৭ সালের মার্চ মাসে লিন্ড, মার্কিন টেলিভিশন চ্যানেল ফক্স এ প্রচারিত গিফ্টেড নামক টেলিছবিতে গবেষণাগারে জন্ম এবং লালিতপালিত মানুষ হিসেবে "লওরেন স্টাকার" ভূমিকায় অভিনয় করেন, এই চরিত্রটি মূলত "এক্সম্যান" চলচ্চিত্র থেকে প্রাপ্ত একটি চরিত্র, যেটি ২০১৭ সালের মে মাসে একটি ধারাবাহিক হিসেবে প্রচার করা শুরু হয়।
রজনীকান্ত সরকার
রজনীকান্ত সরকার মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। পেশায় পুরুলিয়া কোর্টের আইনজীবি ছিলেন।
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাঁরা সুদৃঢ় আন্দোলন করেন। ১৯৪৮ থেকে ১৯৫৬ সালের মধ্যে এই আন্দোলন তীব্র আকার নেয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন।
শরৎচন্দ্র সেন
শরৎচন্দ্র সেন মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য রজনীকান্ত সরকার এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাঁদের সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য হয়।
গুণেন্দ্রনাথ রায়
গুণেন্দ্রনাথ রায় মানভূমে বাংলা ভাষার অধিকারের জন্য আন্দোলন করেছিলেন। বাংলা ভাষার অধিকারের জন্য
তিনি রজনীকান্ত সরকার এবং শরৎচন্দ্র সেন জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তারা সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) যুক্ত করতে বাধ্য হয়।
বাফটা ফেলোশিপ
বাফটা ফেলোশিপ, বা ব্রিটিশ একাডেমি ফেলোশিপ হল আজীবন অবদানের জন্য ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) প্রদত্ত একটি পুরস্কার। ১৯৭১ সাল থেকে "চলচ্চিত্রের শিল্প রূপে অসাধারণ অবদানের স্বীকৃতিস্বরূপ" এই পুরস্কার প্রদান করা হচ্ছে। এটি ব্রিটিশ একাডেমি সর্বোচ্চ সম্মাননা। চলচ্চিত্র পরিচালকগণই মূলত ফেলোশিপ প্রাপক, কিন্তু কয়েকজন অভিনয়শিল্পী, টেলিভিশন ও চলচ্চিত্র প্রযোজক, চিত্রগ্রাহক, চলচ্চিত্র সম্পাদক, ও চিত্রনাট্যকার, এবং ভিডিও গেম ক্ষেত্রে অবদানের জন্য এই পুরস্কার প্রদান করা হয়। যুক্তরাজ্যের ব্যক্তিগণই বেশির ভাগ এই পুরস্কার লাভ করেছেন, তবে বেশ কিছু মার্কিন ও ইউরোপীয় অন্যান্য দেশের ব্যক্তিরাও এই পুরস্কার পেয়েছেন। ২০১০ সালে এই পুরস্কার প্রাপ্ত শিগেরু মিয়ামোতো হলে এই পুরস্কার বিজয়ী প্রথম এশীয় ব্যক্তি।
প্রথম বার এই পুরস্কার লাভ করেন চলচ্চিত্র নির্মাতা ও প্রযোজক অ্যালফ্রেড হিচকক। ১৯৯৯ সালে মোরকেম্বল ও ওয়াইজ কৌতুকাভিনেতা যুগলকে মরণোত্তর এই পুরস্কার প্রদান করা হয়, এবং ২০০০ সালে স্ট্যানলি কুবরিক মৃত্যুর পর তাকে বাফটা ফেলোশিপ প্রদান করা হয়।
আহমাদুল্লাহ আশরাফ
শাহ আহমাদুল্লাহ আশরাফ ছিলেন বাংলাদেশ খেলাফত আন্দোলনের সাবেক আমির ও জামিয়া নূরিয়া ইসলামিয়ার মহাপরিচালক। তিনি হাফেজ্জী হুজুরের জ্যেষ্ঠ পুত্র।
শাহ আহমদ উল্লাহ আশরাফ ১৯৪২ সালে ঢাকার লালবাগের কিল্লারমোড়ে জন্মগ্রহণ করেন। তিনি শামসুল হক ফরিদপুরীর তত্ত্বাবধানে বড়কাটারা, লালবাগ, মোস্তফাগঞ্জ মাদ্রাসায় শিক্ষা লাভ করেন। পরবর্তীতে করাচীর জামিয়া ইসলামিয়া বিন নূরী টাউন মাদ্রাসায় ভর্তি হন।
পাকিস্তান থেকে ঢাকায় ফেরার পর ১৯৬৩ সালে জাতীয় মসজিদ বাইতুল মুকাররমে প্রধান মুয়াজ্জিনের দায়িত্ব নেন। তিনি ঢাকার জামিয়া নূরিয়া ইসলামিয়া, আমীনবাজারস্থ মদিনাতুল উলুম মাদ্রাসা ও লক্ষীপুরের লুধুয়া এশাআতুল উলুম মাদ্রাসার একই সাথে প্রিন্সিপালের দায়িত্ব পালন করেন। আহমদ উল্লাহ ১৯৮৭ সালের ৭ মে তার পিতার মৃত্যুর পর বাংলাদেশ খেলাফত আন্দোলনের ভারপ্রাপ্ত আমির নির্বাচিত হন। একটানা ২৭ বছর আমিরের দায়িত্ব পালন করেন। ২০১২ সালে নতুন নির্বাচন কমিশন গঠনে রাজনৈতিক দলের সাথে রাষ্ট্রপতির সংলাপে বাংলাদেশ খেলাফত আন্দোলনের পক্ষে নেতৃত্ব দেন তিনি।
আহমদ উল্লাহ কয়েক বার ব্রেন স্ট্রোক ও ডায়াবেটিকসহ বিভিন্ন রোগে আক্রান্ত হয়ে ২০১৪ সালের মার্চ মাস থেকে গুরুতর অসুস্থ ছিলেন। ২৩ ফেব্রুয়ারী ২০১৮ শুক্রবার সকাল সাড়ে ৭ টায় রাজধানীর ইবনে সিনা হাসপাতালে চিকিৎসাধীন অবস্থায় তিনি মৃত্যুবরণ করেন। জামিয়া নূরিয়া ইসলামিয়ায় পিতা হাফেজ্জী হুজুর ও ছোট ভাই হামিদুল্লাহর পাশে তাকে সমাধিস্থ করা হয়।
হিরো আলম
আশরাফুল আলম সাঈদ (যিনি হিরো আলম নামে অধিক পরিচিত) একজন বাংলাদেশী সঙ্গীত ভিডিও মডেল, অভিনেতা এবং সামাজিক যোগাযোগ মাধ্যমে আলোচিত ব্যক্তি। ২০১৮ সালে হিরো আলম একাদশ সংসদ নির্বাচনে বগুড়া-৪ আসনে প্রার্থী হওয়ার ঘোষণা দিয়ে পুনরায় আলোচনায় আসেন।
আশরাফুল আলম সাঈদ ১৯৮৫ সালের ২০ জানুয়ারি বগুড়া জেলায় জন্মগ্রহণ করেন। তার পিতার নাম আব্দুর রাজ্জাক, মা আশরাফুন বেগম। প্রথম দিকে নিজ গ্রাম এরুলিয়ায় সিডি বিক্রির কাজ করতেন এবং পরবর্তীতে স্যাটেলাইট টিভি সংযোগের (ক্যাবল অপারেটর) ব্যবসায় নামেন। ক্যবল সংযোগের ব্যবসা চলাকালে সখের বশে তিনি মিউজিক ভিডিও নির্মাণ শুরু করেন। আশরাফুল আলমের ইউটিউবে আপলোড করা মিউজিক ভিডিও নিয়ে ২০১৬ সালের দিকে সামাজিক যোগাযোগের মাধ্যম বিশেষ করে ফেসবুকে বাংলাদেশের ব্যবহারকারীরা ট্রোল এবং মিমি তৈরি শুরু করলে দ্রুতই তিনি পরিচিত হয়ে উঠেন। এসময় মুশফিকুর রহিমসহ আরও বেশ কয়েকজন বাংলাদেশী তারকা আশরাফুল আলমের সাথে সেলফি উঠে সামাজিক যোগাযোগ মাধ্যমে শেয়ার করেন।
এরপর বিবিসি হিন্দি, জি নিউজ, এনডিটিভি, ডেইলি ভাস্কর, মিড-ডেসহ ভারতের প্রথম সারির সংবাদমাধ্যমগুলো তাকে নিয়ে প্রতিবেদন প্রকাশ করে। ফলে তিনি ভারতীয় ইন্টারনেট ব্যবহারকারীদের মাঝে আলোচিত হন। ইয়াহু ইন্ডিয়ার এক জরিপ অনুসারে সেসময় ভারতীয় অভিনেতা সালমান খানের চেয়ে আলমকে বেশিবার গুগলে অনুসন্ধান করা হয়েছে।
২০১৮ খ্রিস্টাব্দের গুগল সার্চ ট্রেন্ডে বাংলাদেশে দশম অবস্থানে রয়েছে হিরো আলম।
১১ আগস্ট ২০১৭ তারিখে আশরাফুল আলম অভিনীত প্রথম ছবি মার ছক্কা মুক্তি পায়। ২০১৮ সালে তিনি বিজু দ্য হিরো নামে একটি বলিউড সিনেমায় অভিনয়ের জন্য চুক্তিবদ্ধ হন। এছাড়া বাংলাদেশে বেশকিছু বিজ্ঞানপণচিত্র ও স্বল্পদৈর্ঘ্য চলচ্চিত্রে অভিনয় করেছেন।
আশরাফুল আলাম ব্যক্তিগত জীবনে সাবিহা আক্তার সুমির সাথে বিবাহ বন্ধনে আবদ্ধ হন। এই দম্পতির আলো ও আঁখি নামে দুই মেয়ে এবং কবির নামে এক ছেলে রয়েছে।
শক্তি অরোরা
শক্তি অরোরা হলেন একজন ভারতীয় টেলিভিশন অভিনেতা, যিনি কালারসে সম্প্রচারিত জনপ্রিয় ধারাবাহিক মেরি আশিকি তুম সে হি-এ রণবীর বাঘেলা (আরভি) চরিত্রে অভিনয়ের জন্য অধিক পরিচিত। এছাড়াও তার অভিনীত চরিত্রগুলোর মধ্যে বা বহু অর বেবিতে জিগর, তেরে লিয়ে-এ তাপস এবং পবিত্র রিশতায় ডাক্তার অনির দত্ত উল্লেখযোগ্য। এছাড়াও তিনি ২০১৫ সালে নাচ বলিয়ে এবং ২০১৬ সালে ঝলক দিখলা যায় প্রতিযোগিতা করেছেন। তিনি ২০১৭ সালের ১৬ মে তারিখে তার জন্মদিনের দিন, আলবি নামে তার প্রথম সঙ্গীত অ্যালবাম প্রকাশ করেন। প্রবীণ অভিনেতা চন্দ্রশেখর হচ্ছেন তার নানা। তিনি এন.এম. কলেজ থেকে বি.কম সম্পন্ন করেন। তিনি হচ্ছেন একজন দ্বৈত স্নাতক এবং ভ্রমণ এবং পর্যটনেও কাজ করেছেন। তিনি ইন্টারন্যাশনাল অ্যায়ার ট্রান্সপোর্ট অ্যাসোসিয়েশনের কাছ থেকে ডিপ্লোমাও করেছেন।
গারসির জেলা
গারসির জেলা (অথবা গার্মসার) আফগানিস্তানের হেলমান্দ প্রদেশের দক্ষিণাঞ্চলে অংশে অবস্থিত একটি অন্যতম জেলা। জেলাটি অনেক দীর্ঘ কিন্তু এখানকার সকল গ্রামই হেলমান্দ নদীর তীরে অবস্থিত এবং বাকিটা মরুভূমি। জেলাটির রাজধানী শহর গারসি হেলমান্দ নদীর পূর্ব তীরে উত্তর-পশ্চিমে অবস্থিত।
২০০২ সালের আদমশুমারীর হিসাব অনুযায়ী জেলাটিতে ৮৫,৫০০ জন এর মত জনসংখ্যা রয়েছে, যার মধ্যে ৯৯% ভাগ পশতু সম্প্রদায়ের এবং ১% বেলোচী সম্প্রদায়ের।
জেলাটিতে মূলত হত-দরিদ্রদের বসবাস। আয়ের মূল উৎসের মধ্যে রয়েছে দৈনিক মজুরি (শ্রমিক, ফল বাজারে কাজ এবং বাড়িতে গিয়ে পণ্য বিক্রয় করা, গাড়ি চালনা, দোকান ইত্যাদি) এবং কৃষি কাজ। আয়ের প্রধান উৎস হচ্ছে কৃষি এবং অধিকাংশ কৃষি জমিতেই সেচ কাজ করা হয়।
ইকবাল মাহমুদ
ইকবাল মাহমুদ (জন ৮ মার্চ ১৯৪০) হচ্ছেন একজন বাংলাদেশী শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) একজন সাবেক উপাচার্য। শিক্ষাক্ষেত্রে অবদানের জন্য ২০০৫ সালে তিনি বাংলাদেশ সরকার কর্তৃক একুশে পদকে ভূষিত হন।
মাহমুদ ৮ মার্চ, ১৯৪০ সালে ঢাকার রমনায় জন্মগ্রহণ করেন। ১৯৫৪ সালে সিলেট সরকারি উচ্চ বিদ্যালয় থেকে তিনি ম্যাট্রিক পরীক্ষায় উত্তীর্ণ হন এবং ১৯৫৬ সালে সিলেটের মুরারিচাঁদ কলেজ থেকে ইন্টারমিডিয়েট পরীক্ষায় উত্তীর্ণ হন। তিনি আহসানউল্লাহ ইঞ্জিনিয়ারিং কলেজ (পরবর্তীতে বাংলাদেশ প্রকৌশল বিশ্ববিদ্যালয়) থেকে ১৯৬০ সালে কেমিক্যাল ইঞ্জিনিয়ারিংয়ে স্নাতক ডিগ্রী লাগ করেন। তিনি ১৯৬২ এবং ১৯৬৪ সালে ম্যানচেস্টার বিশ্ববিদ্যালয় থেকে যথাক্রমে স্নাতকোত্তর ও পিএইচ.ডি. ডিগ্রী অর্জন করেন।
মাহমুদ ১৯৬৪ সালের অক্টোবরে একজন সহকারী অধ্যাপক হিসেবে ইপুয়েটে (পরবর্তীতে বুয়েট) যোগদান করেন। তিনি ২৭ নভেম্বর, ১৯৯৬ থেকে ১৪ অক্টোবর, ১৯৯৮ পর্যন্ত তার কর্মকালীন সময়ে বুয়েটের একজন উপাচার্যের দায়িত্ব পালন করেন। ২০০০-এর সেপ্টেম্বরে তিনি কেমিক্যাল ইঞ্জিনিয়ারিং বিভাগের অধ্যাপকের পদ থেকে অবসর গ্রহণ করেন।
কাজাকি জেলা
কাজাকি আফগানিস্তানের হেলমান্দ প্রদেশের পূর্বfঞ্চলে অবস্থিত একটি জেলা।২০১২ সালের আদমশুমারী অনুযায়ী জেলাটিতে জনসংখ্যা ছিল প্রায় ৬৯,৩০০ এর মত, যার মধ্যে বিশাল সংখ্যাগরিতা নিয়ে পশতু সম্প্রদায়ের লোকজন প্রথমে রয়েছে, জেলাটির কেন্দ্রীয় শহর হচ্ছে কাজাকি গ্রাম। ৬১১ নং রাস্তাটি জেলার কেন্দ্রীয় অংশ দিয়ে চলে গেছে।
বিশ্বনাথ মুখার্জী
'বিশ্বনাথ মুখার্জী' (১৮৯৯ - ১০ ডিসেম্বর ১৯৭৪) একজন ব্রিটিশবিরোধী বাঙালি বিপ্লবী।
বিশ্বনাথ মুখার্জী অনুশীলন সমিতি ও হিন্দুস্তান রিপাবলিকান অ্যাসোসিয়েসন দলের বিশিষ্ট সভ্য ছিলেন। স্বাধীনতা আন্দোলনের কাজে তিনি যতীন্দ্র নাথ দাস ও শচীন্দ্রনাথ সান্যালের সহযোগী ছিলেন। দক্ষিণেশ্বর বোমার ষড়যন্ত্র, অর্থসংগ্রহের চেষ্টায় রাজনৈতিক ডাকাতি প্রভৃতির সঙ্গে যুক্ত ছিলেন এবং এর জন্য কয়েকবার কারারুদ্ধ হন।
বিভূতিভূষণ সরকার (বিপ্লবী)
'বিভূতিভূষণ সরকার' (১৮৯০ - ১৯৪২) একজন ব্রিটিশ বিরোধী বিপ্লবী।
বিভূতিভূষণ সরকারের জন্মস্থান বাঁকুড়া। ছেঁদাপাথর গ্রামের অরণ্যে বিপ্লবীদের একটি গুপ্ত ঘাঁটি গড়ে তুলেছিলেন। ক্ষুদিরামের বিপ্লবের শিক্ষা এখানেই হয়েছিল। কিংসফোর্ড হত্যার প্রচেষ্টায় ক্ষুদিরাম ধরা পড়ার পর পুলিস কমিশনার টেগার্টের বাঁকুড়া অভিযানের সময়ে তিনি গ্রেপ্তার হন এবং তাঁর আন্দামানে দ্বীপান্তর দণ্ড হয়।
বিভূতিভূষণ সরকার (বিপ্লবী ও শিল্পোদ্যোগী)
'বিভূতিভূষণ সরকার' (২ মে ১৯১৭ - ২২ জানুয়ারি ১৯৭২) একজন ব্রিটিশ বিরোধী স্বাধীনতা সংগ্রামী এবং শিল্পোদ্যোগী। তিনি কৃষ্ণা গ্লাস ওয়ার্কস শিল্পসংস্থার প্রতিষ্ঠাতা।
বিভূতিভূষণ সরকার ১৯১৭ সালের ২ মে চট্টগ্রামের রাউজান থানার চিকদাইর গ্রামে জন্মগ্রহণ করেন।
১৯৩০ খ্রিষ্টাব্দে মাস্টারদা সূর্য সেনের নেতৃত্বে চট্টগ্রাম বিপ্লব সংগঠিত হয়। বিভূতিভূষণের তখন মাত্র ১৩ বছর বয়স। কিন্তু এই বয়সেই তিনি বিপ্লবী দলের সঙ্গে যুক্ত হয়ে যান। চট্টগ্রাম অস্ত্রাগার লুন্ঠনের সঙ্গে যুক্ত বিপ্লবীদের সাথে যোগাযোগের কারনে তিনি চট্টগ্রাম অস্ত্রাগার আক্রমণ মামলায় অভিযুক্ত হয়ে গ্রেপ্তার হন। তিনি সাজাপ্রাপ্ত হয়ে বার্মার আকিয়াব প্রদেশের থারওয়াডি জেলে বন্দী হন। কারাগার থেকে তিনি আসন্ন ম্যাট্রিক পরীক্ষার প্রস্ততি নিতে চেয়েছিলেন কিন্তু কর্তৃপক্ষ কারাগারে তাঁকে পড়াশোনার সুযোগ দানে অস্বীকার করলে তিনি প্রতিবাদ করেন। ম্যাট্রিক পরীক্ষার দুই মাস আগে তিনি জেল থেকে ছাড়া পেয়ে পরীক্ষা দিয়ে কৃতিত্বের সাথে উত্তীর্ণ হন। তিনি এরপর আইএসসি পরীক্ষায় দ্বিতীয়, বিএসসি পরীক্ষায় প্রথম শ্রেনীতে প্রথম এবং এমএসসিতে প্রথম শ্রেনীতে দ্বিতীয় স্থান অধিকার করেন। তিনি আইসিএস পরীক্ষার জন্য মনোনীত হন কিন্তু বিপ্লবী রাজনীতির সঙ্গে যোগ থাকার জন্য তাঁকে ব্রিটিশ সরকার পরীক্ষায় বসার অনুমতি দেয়নি।
এরপর বিভূতিভূষণ সরকার শিল্পোদ্যোগী হিসাবে নিজেকে প্রতিষ্ঠিত করার সিদ্ধান্ত নেন। তিনি চট্টগ্রাম থেকে কলকাতায় চলে আসেন এবং দক্ষিন কলকাতার একজন বিখ্যাত ডাক্তারের কন্যা কৃষ্ণাকে বিবাহ করেন।
১৯৪৩ খ্রিষ্টাব্দে তিনি ৬ হাজার টাকার পুঁজি নিয়ে কলকাতার যাদবপুরে একটি শিল্প প্রতিষ্ঠা করেন। তাঁর স্ত্রীর নামে এই সংস্থাটির নাম হয় 'কৃষ্ণা গ্লাস ওয়ার্কস'। তাঁর পরিচালনায় কৃষ্ণা গ্লাস ওয়ার্কস একটি বড় কাঁচ পাত্র উৎপাদনকারী সংস্থাতে পরিণত হয়। ষাটের দশকের শেষের দিকে এটি ভারতের অন্যতম কাঁচশিল্পের মর্যাদা লাভ করে। সেই সময় যাদবপুর, বারুইপুর ও মুম্বাইতে কৃষ্ণা গ্লাস ফ্যাক্টরির তিনটি শাখা শুরু হয়। এগুলিতে প্রায় ২৫০০ কর্মীর কর্মসংস্থানের সুযোগ হয়। তিনি অল ইন্ডিয়া গ্লাস ম্যানুফ্যাকচারার্স অ্যাসোসিয়েশনের প্রেসিডেন্ট এবং রপ্তানি উন্নয়ন কাউন্সিলের চেয়ারম্যান নির্বাচিত হন। এছাড়া তিনি দক্ষিন কলকাতা রোটারি ক্লাবের সভাপতি নির্বাচিত হন।
বিভূতিভূষণ সরকার দুই পুত্র এবং এক কন্যার পিতা। তাঁর এক পুত্র ডাঃ কুনাল সরকার প্রতিষ্ঠিত হৃৎপিণ্ড শল্যচিকিৎসক।
বিভূতিভূষণ সরকার ১৯৭২ সালের ২২ জানুয়ারি আকস্মিকভাবে হৃদরোগে আক্রান্ত হয়ে মাত্র ৫৫ বছর বয়সে মারা যান।
খানাশিন জেলা
রেগ (খানাশিন) জেলা আফগানিস্তানের হেলমান্দ প্রদেশের দক্ষিণ-পূর্ব অঞ্চলে অবস্থিত একটি জেলা। জেলাটি হেলমান্দ নদীকে সাথে নিয়ে ওয়েস্টার্ন ব্যাংককে এর সাথে মিলিত হয়েছে। এখানকার জনসংখ্যা প্রায় ২৫,৬০০, (যার ৮০% পশতু সম্প্রদায়ের এবং ২০% বেলোচী সম্প্রদায়ের। খানাশিন হচ্ছে জেলাটির প্রধান গ্রাম।
জেলাটি প্রায় সকল জায়গা মরুভূমিতে দখল করে আছে এবং প্রায় সকল গ্রামই হেলমান্দ নদী বরাবরে অবস্থান করছে। জেলাটিতে খরা চরমভাবে প্রভাবিত হয় এবং কৃষিক্ষেত্র ধ্বংসপ্রাপ্ত হয়। বেকারত্বের হার প্রায় ৮০% এর উপরে লক্ষ্য করা যায়।
চাপড়া
চাপড়া হল পশ্চিমবঙ্গের নদীয়া জেলার কৃষ্ণনগর সদর মহকুমার অন্তর্গত একটি সমষ্টি উন্ননয়ন ব্লক এবং সেন্সাস টাউন। এটি চাপড়া থানা ও চাপড়া বিধানসভা কেন্দ্রের অধীন।
চাপড়া ভারত-বাংলাদেশ সীমান্তবর্তী অঞ্চলে অবস্থিত। উত্তরে তেহট্ট মহকুমা, পূর্বে বাংলাদেশের মেহেরপুর, চুয়াডাঙা জেলা জেলা, পশ্চিম দিকে কৃষ্ণনগর ২ নং ব্লক ও নাকাশীপাড়া এবং দক্ষিনে কৃষ্ণগঞ্জ সমষ্টি উন্নয়ন ব্লক অবস্থিত।
২০১১ সালের জনগননা অনুযায়ী চাপড়ার মোট জনসংখ্যা হল ৩১০৬৫২ যার মধ্যে পুরুষ ও নারী অনুপাত যথাক্রমে ৫১% ও ৪৯%। অনুর্ধ ৬ বছরের শিশুর জনসংখ্যা ৩৭৯৫৩ জন। এই ব্লকের অধীনে একটি মাত্র সেন্সাস টাউন হল চাপড়া।
১১ নং রাজ্য সড়ক চাপড়ার ওপর দিয়ে গেছে। এই রাস্তার মাধ্যমে চাপড়া জেলাসদর শহর কৃষ্ণনগরের সাথে যুক্ত। কৃষ্ণনগর হতে চাপড়ার দূরত্ব ২০ কিলোমিটার। নিকটবর্তী রেলস্টেশন কৃষ্ণনগর সিটি জংশন।
মতিউর রহমান মল্লিক (দ্ব্যর্থতা নিরসন)
মতিউর রহমান মল্লিক নামটি নিম্নের ব্যক্তিবর্গকে নির্দেশ করতে পারেঃ
মতিউর রহমান মল্লিক (ঊনসত্তরের গণঅভ্যুত্থানে শহীদ)
শহীদ মতিউর রহমান মল্লিক (জন্ম: ২৪ জানুয়ারি ১৯৫৩ - মৃত্যু: ২৪ জানুয়ারি, ১৯৬৯) ১৯৬৯ সালের গণআন্দোলনে শহীদ হন। ১৯৬৯ সালের ২০ জানুয়ারি কারফিউ ভেঙে ছাত্ররা মিছিল বের করলে পুলিশ সেই মিছিলে গুলি চালায়। ২৪ জানুয়ারি ঢাকায় আবার মিছিল হয় এবং সেদিন পুলিশ গুলি করলে নিহত হন মতিউর রহমান মল্লিক। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান।
শহীদ মতিউর রহমান মল্লিকের জন্ম ঢাকায়। তার বাবার নাম আজাহার আলী মল্লিক।
রামচন্দ্র বিট্ঠল লাড়
ভাঊ দাজি লাড় (রামচন্দ্র বিট্ঠল লাড়) (১৮২২–৭৪) ছিলেন একজন  ভারতীয় চিকিৎসক, সংস্কৃত বিদ্বান তথা একজন পুরাতত্ত্ববিদ, তিনি গোয়ার মান্দ্রেঁ নামক একটি গ্রামে, গৌড় সরস্বত ব্রাহ্মণ পরিবারে জন্মগ্রহণ করেন এবং পরবর্তীকালে পরিবারের সাথে মুম্বাই চলে আসেন।
ডাঃ ভাঊয়ের কর্মজীবন ছোট দুর্ঘটনা থেকে উদ্ভূত মহান ফলাফলের একটি আকর্ষণীয় উদাহরণ। একজন ইংরেজ, দাবা খেলাতে তার দক্ষতা দেখে তার বাবাকে একটি ইংরেজি বিদ্যালয়ে শিক্ষা দেওয়ার পরামর্শ দেয়।
ভাঊ মুম্বাইতে চলে যান এবং এলফিনস্টন ইনস্টিটিউশন থেকে তার পড়াশোনা সম্পন্ন করেন। এই সময় তিনি ভ্রূণহত্যার উপর একটি প্রবন্ধ লেখার জন্য একটি পুরস্কার জিতেছিলেন এবং এলফিনস্টন ইনস্টিটিউশনের শিক্ষক হিসেবে নিযুক্ত হন। এরপর তিনি গ্রান্ট মেডিকেল কলেজে ভেষজ বিষয়ে অধ্যায়ন শুরু করেন। তিনি ১৮৫০ খ্রিস্টাব্দের ব্যাচে ছিলেন এবং তিনি এই মহাবিদ্যালয় হতে প্রথম স্নাতকগণের একজন।
১৮৫১ খ্রিস্টাব্দে, তিনি মুম্বাইয়ে ভেষজবিদ্যা অনুশীলন শুরু করেন এবং সফল হন। তিনি ভেষজবিদ্যা সম্পর্কিত সংস্কৃত সাহিত্যগুলো অধ্যয়ন করেন। তিনি মাদকের উপকারিকা পরীক্ষা করেছিলেন; যেগুলো প্রাচীন হিন্দুদের বিস্ময়কর ক্ষমতা হিসেবে বর্ণনা করা হয়েছিল,এছাড়া ঐতিহাসিক আগ্রহে তিনি কুষ্ঠরোগের মতো অন্যান্য রোগবিদ্যাগত পরিক্ষা নিরীক্ষা চালিয়েছিলেন।
শিক্ষার প্রবল উৎসাহী হওয়ার কারণে মুম্বাইয়ের শিক্ষা পর্ষদের সদস্য হিসেবে তিনি নিযুক্ত হন। তিনি বম্বে বিশ্ববিদ্যালয়ের মূল সহকর্মীগণে মধ্যে একজন ছিলেন। তিনি স্থানীয় মূলের ছাত্র সাহিত্য ও বৈজ্ঞানিক সমাজের প্রথম সভাপতি ছিলেন। তিনি মহিলা শিক্ষা প্রসারের একজন অগ্রদূত ছিলেন। একটি বালিকা বিদ্যালয় তার নামে প্রতিষ্ঠিত হয়, যেখানে তার বন্ধুগণ ও সমর্থকগণ কর্তৃক বৃত্তির অর্থ সরবরাহ করা হয়।
তিনি ভারতে রাজনৈতিক উন্নতির ক্ষেত্রে আগ্রহের সাথে মহান ও সক্রিয় ভূমিকা পালন করেন। বম্বে অ্যাসোসিয়েশন ও ইস্ট ইণ্ডিয়ান অ্যাসোসিয়েশনের বম্বে শাখা তার ক্ষমতা এবং উদ্যমশীল উপস্থিতির কাছে কৃতজ্ঞ। ডঃ ভাঊ দাজির সম্মানার্থে মুম্বাইয়ের মাটুংগা স্থিত, কিং'জ সার্কেলের একটি সড়ক তার নামে নামকরণ করা হয়েছে। তিনি দুবার মুম্বাইয়ের শেরিফ নিযুক্ত হন, প্রথমবার ১৮৬৯ খ্রিস্টাব্দে এবং দ্বিতীয়বার ১৮৭১ খ্রিস্টাব্দে
ইংল্যান্ড, ফ্রান্স, জার্মানি ও যুক্তরাষ্ট্রের বিভিন্ন বৈজ্ঞানিক সমাজ তাঁকে সদস্যতা প্রদান করেছিল। রয়্যাল এশিয়াটিক সোসাইটির বম্বে শাখার সাময়িকী থেকে শুরু করে তিনি অসংখ্য পত্র-পত্রিকাতেও অবদান রাখেন।
তিনি প্রাচীন ও বিরল প্রকৃতির ভারতীয় মুদ্রার বিশাল সংগ্রহশালা গড়ে তোলেন।তিনি ভারতীয় পুরাতত্ত্ব বিষয়ে অধ্যয়ন করেন, শিলালিপির পাঠোদ্ধার এবং প্রাচীন সংস্কৃত লেখকগণের তারিখ ও ইতিহাস নিরূপণ করেছিলেন। তিনি ১৮৭৪ খ্রিস্টাব্দে মৃত্যুবরণ করেন।
১৯৭৫ খ্রিস্টাব্দে, মুম্বাইয়ের ভিক্টোরিয়া ও অ্যালবার্ট জাদুঘরটি তার নামে নামকরণ করা হয়; যা শিল্প ও ঐতিহ্যের ক্ষেত্রে তাঁর অবদানের সাক্ষ্যবহন করে চলেছে।
গ্যাস্ট্রিক
গ্যাস্ট্রিক, যা সংক্রামক ডায়রিয়া নামেও পরিচিত, এটি “গ্যাস্ট্রোইনটেস্টাইনাল ট্র্যাক্টের” প্রদাহ যা পাকস্থলী এবং ক্ষুদ্রান্ত্রের সাথে জড়িত। গ্যাস্ট্রিকের লক্ষণগুলির মধ্যে ডায়রিয়া, বমি ও পেটে ব্যথা থাকতে পারে। এমনকি জ্বর, শক্তির অভাব এবং পানিশূন্যতা ঘটতে পারে। এটি সাধারণত দুই সপ্তাহের কম সময় থাকে। এটি "পাকস্থলীর ফ্লু" নামে অভিহিত হলেও এটি ইনফ্লুয়েঞ্জার সাথে সম্পর্কিত নয়।
গ্যাস্ট্রিক ভাইরাস, ব্যাকটেরিয়া, পরজীবী এবং ছত্রাকের দ্বারা সংক্রমণের কারণ হতে পারে। তবে সাধারণত ভাইরাসের মাধ্যমেই গ্যাস্ট্রিকের সংক্রমণ হয় । শিশুদের মধ্যে রোটা ভাইরাসটি গুরুতর সব রোগের কারণ। প্রাপ্তবয়স্কদের রোগের কারণ হিসেবে নোরোভিরাস এবং ক্যাম্পাইলোব্যাক্টারকেই দায়ী করা হয়। অস্বাস্থ্যকর খাবার খাওয়া, দূষিত পানি পান করা বা সংক্রমিত ব্যক্তির সাথে ঘনিষ্ঠ যোগাযোগের মাধ্যমে ভাইরাস শরীরে প্রবেশ করতে পারে। সাধারণত রোগ নির্ণয় করার জন্য কোন ধরনের পরীক্ষা-নিরীক্ষার প্রয়োজন হয় না।
গ্যাস্ট্রিকের প্রতিরোধের মধ্যে সাবান দিয়ে হাত ধৌত করা, নিরাপদ পানি পান করা, মানুষের বর্জ্যের সঠিক নিষ্পত্তি এবং শিশুদের বুকের দুধ খাওয়ানো অন্তর্ভুক্ত রয়েছে। শিশুদের ক্ষেত্রে রোটো ভাইরাসের ভ্যাক্সিন ব্যবহারের সুপারিশ করা হয়। জল, লবণ, এবং চিনির সংমিশ্রণ খাওয়ানোর মাধ্যমে পানিশূন্যতার অভাব দূর করানো হয়। যেসব শিশু বুকের দুধ খাওয়া ছাড়েনি, তাদেরকে বুকের দুধ খাওয়ানোর পরামর্শ দেওয়া হয়। আরো গুরুতর ক্ষেত্রে, অন্ত্রে ফ্লুইডের প্রয়োজন হতে পারে। ফ্লুইডস একটি ন্যাশোগ্যাস্ট্রিক নল দ্বারাও দেওয়া যেতে পারে। সাধারণত অ্যান্টিবায়োটিকের প্রয়োজন হয় না।
মায়া লিপি
মায়া লিপি (মায়া গ্লিফ বা মায়া হায়ারগ্লিফ নামেও পরিচিত) মেসোআমেরিকায় গড়ে ওঠা মায়া সভ্যতার লিখন পদ্ধতি এবং একমাত্র মেসোআমেরিকান লিখন পদ্ধতি যার বেশিরভাগের পাঠোদ্ধার করা সম্ভব হয়েছে।গুয়াতেমালার সান বারতোলো  থেকে প্রাপ্ত  সবথেকে প্রাচীন লিপির নিদর্শন খ্রিস্টপূর্ব  তৃতীয় শতাব্দীর বলে জানা গেছে। ষোড়শ ও সপ্তদশ শতাব্দীতে স্পেন মায়াদের ভুমি অধিকৃত করার আগে পর্যন্ত এই লিখন পদ্ধতি প্রচলিত ছিল।
মায়া লিখন পদ্ধতিতে প্রতীক চিহ্ন এবং দলমাত্রিক গ্লিফ এর ব্যবহার ছিল।আধুনিক জাপানি লিখন পদ্ধতির সাথে এর কার্য্যগত মিল দেখতে পাওয়া যায়।অষ্টাদশ ও উনবিংশ শতাব্দীর ইউরোপের অভিযাত্রীরা মায়া লিপির সাথে মিশরের লিপির সাদৃশ্যগত মিল দেখে মায়া লিখন পদ্ধতিকে হায়ারগ্লিফিক্স বা হায়ারগ্লিফস নামে অভিহিত করেছিলেন যদিও মিশরের লিপির সাথে এই লিপি কোন ভাবে সম্পর্কিত নয়।
আধুনিক মায়া ভাষাগুলো মূলত লাতিন বর্ণমালা ব্যবহার করে লেখা হয় ,মায়া লিখন পদ্ধতি বাবহার করা হয় না।
ভাষাসমূহ :
বর্তমানে ধারণা করা হয় পুরোহিত সম্প্রদায়-এর ধর্ম-শিক্ষকেরা  হস্তলিখিত পুঁথি এবং অন্যান্য প্রাচীন গ্রন্থগুলি চ’ল্টি ভাষার  (সনাতন মায়া নামেও পরিচিত) সাহিত্য–রূপে রচনা করেছিলেন। হতে পারে মায়া সভ্যতার গণ্যমান্য ব্যক্তিগণ এই ভাষাকেই মায়া সভ্যতার সর্বত্র মিশ্র ভাষা( lingua franca) (for details: https://en.wikipedia.org/wiki/Lingua_franca ) রুপে ব্যবহার করতেন, কিন্তু গ্রন্থগুলি পেত’এন  ও ইউকাতেন-এর অন্যান্য মায়া ভাষায় মূলত ইউকাটেক এ লেখা হয়েছিল। আবার এমন প্রমাণ ও পাওয়া গেছে যে পুঁথিগুলি গুয়াতেমালা উচ্চভুমির মায়া ভাষায় লেখা। যাইহোক ,যদি অন্যান্য ভাষাগুলিতেও লেখা হয়, তবু সেগুলিও চ’ল্টি ধর্ম-শিক্ষকেরাই রচনা করেছিলেন এবং তাতে চ’ল্টির উপাদান ছিল।
দাদপুর উচ্চ বিদ্যালয়
"List of Institutions" দাদপুর উচ্চ বিদ্যালয়, উল্লাপাড়া, সিরাজগঞ্জ 
শিক্ষার ধরণঃ বাংলা
ভাইকিং যুগ
ভাইকিং এজ (800AD-c. 1050) ইউরোপীয় ইতিহাসে বিশেষ করে উত্তর ইউরোপীয় এবং স্ক্যান্ডিনেভিয়ান ইতিহাসে জার্মানিক আয়রন বয়স অনুসরণ করে। এটি ইতিহাসের সেই সময় যখন স্ক্যান্ডিনেভিয়ান নর্সেনমেন ইউরোপ, সমুদ্র ও নদী দ্বারা বাণিজ্য, হামলা, উপনিবেশ এবং বিজয় জন্য অনুসন্ধান করছিল। এই সময়ের মধ্যে নর্সেনমেন গ্রীনল্যান্ড, নিউফাউন্ডল্যান্ড এবং বর্তমান ফরাসী দ্বীপসমূহ, আইসল্যান্ড, নরওয়ে, সুইডেন, স্কটল্যান্ড, ইংল্যান্ড, আয়ারল্যান্ড, আইল অফ ম্যান, নেদারল্যান্ডস, জার্মানি, ইউক্রেন, রাশিয়া এবং তুরস্কতে বসতি স্থাপন করে।
ইতিহাসে অনেকগুলি পয়েন্টে বাইসাইকেল যাত্রীবাহী এবং উপনিবেশবাদীদের নিষ্ঠুর আক্রমণকারী হিসাবে দেখা গেছিলো। অনেক ঐতিহাসিক দলিলগুলি ইঙ্গিত করে যে, খ্রিস্টান মিশনারিদের দ্বারা উপজাতীয় জমির উপর আক্রমনের প্রতিক্রিয়ায় অন্যান্য দেশে তাদের আক্রমণের প্রতিশোধ নেয় এবং সম্ভবত স্কারন যুদ্ধের দ্বারা শেরেমেমেন এবং তার আত্মীয়দের দ্বারা দক্ষিণে বিচার করা হয়, অথবা তাদের অধিক জনসংখ্যা, বাণিজ্য অসাম্য এবং টেকসই কৃষিজমির অভাব দ্বারা অনুপ্রাণিত হয়।
ভাইকিং যুগের তথ্যগুলি তাদের শত্রুদের দ্বারা লিখিত হয় এবং আইসল্যান্ডীয় সাগাসের মতো দ্বিতীয় উত্সের সাথে সরবরাহকৃত পুরাতত্ত্বের প্রাথমিক উৎসগুলির দ্বারা বিস্তৃত হয়।
ৎজুয়েন চা
ৎ্‌জুয়েন চা বিশ্বের সবচেয়ে প্রাচীন চা পানশালা যা জাপানের কিয়োটো প্রশাসনিক এলাকার উজি শহরে অবস্থিত, যেটি ১১৬০ সালে প্রতিষ্ঠিত হয়। প্রতিষ্ঠাকালীন সময় থেকে এটি উজি সেতুর পূর্ব দিকে (৬৪৬-এ নির্মিত) এবং এটি আজ ৎ্জুয়েন পরিবারের ২৪তম প্রজন্মের দ্বারা পরিচালিত হচ্ছে। নথিপত্র থেকে জানা যায় যে পানশালাটি বিখ্যাত জাপানি ব্যক্তিদের দ্বারা পরিদর্শন করা হয়েছিল, যাদের মধ্যে রয়েছেন
প্রধান পণ্যসামগ্রী:
ফ্লোরেন্তিনো পেরেজ
ফ্লোরেন্তিনো পেরেজ রদ্রিগেজ (জন্ম: ৮ ই মার্চ ১৯৪৭) একজন স্প্যানিশ ব্যবসায়ী, পুর প্রকৌশলী, প্রাক্তন রাজনীতিবিদ, এবং বর্তমানে রিয়াল মাদ্রিদ ফুটবল ক্লাবের সভাপতি। এছাড়াও তিনি গ্রুপো এসিএসের সভাপতি। তিনি রিয়াল মাদ্রিদের "লস ব্লাঙ্কস" নামকরনের জন্য বিখ্যাত, কারন তার সময়েই বিশ্বসেরা সব ফুটবলারদের চড়া দামে দলে ভিড়ানোর প্রচলন শুরু হয়।